**Israel ben Eliezer**, nado en Okopy arredor de 1698, e finado en Medzhybizh o 22 de maio de 1760, coñecido como **Baal Shem Tov** (en hebreo: *בעל שם טוב*, |bɑːl ˈʃɛm ˌtʊv|) ou como **BeShT**, foi un místico xudeu e curandeiro polaco, coñecido como o fundador do xudaísmo hasídico. "Besht" é o acrónimo de **B**aal **Sh**em **T**ov, que significa "Mestre do Nome Divino" ou "con boa reputación".

A escasa información biográfica sobre o Besht ven da tradición oral legada polos seus alumnnos (Jacob Joseph de Polonne e outros) e de relatos lendarios sobre a súa vida e comportamento recompilados en *Shivḥei ha-Besht* (*En eloxio do Ba'al Shem Tov*; Kapust e Berdychiv, 1814–15).

Unha doutrina central nas ensinanzas de Baal Shem Tov é a conexión directa co divino, "dvekut", que é infundido a todas as actividades humanas. A oración é de importancia suprema, xunto coa significación mística das letras e palabras hebreas. A súa innovación xace en "motivar os devotos a seguir os seus pensamentos molestos ata as raíces do divino". Os que seguen as súas ensinanzas considérano como descendente da liña davídica que leva a súa ascendencia ata a casa real de David.

Lendas
------

Na tradición hasídica, hai un dito: "Alguén que cre en todas as historias de Baal Shem Tov e os outros místicos e homes santos é un parvo; alguén que mira calquera historia e di *Iso non pode ser verdade* é un herexe".

Segundo a Enciclopedia Xudaica, o número de lendas que se contan en relación co Baal Shem Tov "distorsionou o seu carácter histórico". Unha antoloxía de lendas sobre el foi compilada por primeira vez por Dov Baer b. Samuel dos Linit, que era o xenro de Alexander Shoḥat, que actuara durante varios anos como o escriba de Besht. A colección copiouse moitas veces e co tempo encheuse de erros. Imprimiuse co título de *Shivḥei ha-Besht* despois da morte de Dov Baer. Foi publicado por Israel Jaffe, quen reescribiu o primeiro capítulo e eliminou o que el consideraba as distorsións causadas polos copistas.

Esta edición, impresa en Kopys (Kapust) en 1814, contén 230 historias agrupadas por temas, personaxes e motivos comúns. Tamén apareceron dúas edicións en yiddish que difiren notablemente da edición hebrea.

No século XIX, varias coleccións adicionais de lendas sobre Baal Shem Tov e os seus seguidores apareceron en hebreo e en yiddish, algunhas das cales repetiron historias atopadas en *Shivḥei ha-Besht* e outras contiñan novas historias. Segundo a Enciclopedia Xudía, só algunhas destas historias poden considerarse verdadeiras.

Unha lenda conta que o seu pai, Eliezer, foi capturado durante un ataque, levado dende a súa casa en Valaquia e vendido como escravo dun príncipe. Debido á súa sabedoría, atopou graza co príncipe, quen o entregou ao rei para que fose o seu ministro. Durante unha expedición emprendida polo rei, cando outros consellos fracasaron e todos se desanimaron, aceptouse o consello de Eliezer; o resultado foi unha triunfal batalla de importancia decisiva. Eliezer fíxose xeneral e logo primeiro ministro, e o rei deulle a filla do vicerrei en matrimonio. Porén, tendo en conta o seu deber como xudeu e como xa estaba casado, casou coa princesa só de nome. Despois de ser interrogado durante moito tempo sobre a súa estraña conduta, confesoulle á princesa que era un xudeu, cargouno con agasallos custosos e axudouno a escapar ao seu propio país.

Infancia
--------

Exterior da sinagoga de Israel ben Eliezer en Medzhybizh (c. 1915).
A escasa información biográfica coñecida sobre el está tan mesturada coas lendas e os milagres que na maioría dos casos é difícil distinguir cales son os verdadeiros acontecementos históricos. Das numerosas lendas relacionadas co seu nacemento pódese extraer que os seus pais eran pobres, honrados e piadosos. Cando Israel Ben Eliezer quedou orfo, a súa comunidade fíxose cargo del. Na escola distinguiuse só polas súas desaparicións frecuentes, para ser logo sempre atopado nos solitarios bosques que rodean o lugar, gozando con entusiasmo da beleza da natureza. Moitos dos seus discípulos crían que pertencía á Casa de David e á familia de Xesús de Nazaret.

O Besht converteuse en líder do seu propio movemento aos dezaoito anos.

Notas
-----

1. 1 2  "BA'AL SHEM-ṬOB, ISRAEL B. ELIEZER".
2. ↑  "Encyclopædia Britannica". Arquivado dende o orixinal o 09 de xuño de 2020. Consultado o 04 de xaneiro de 2020.
3. ↑  Jones, Daniel (2003) [1917]. Peter Roach; James Hartmann; Jane Setter, eds. *English Pronouncing Dictionary*. Cambridge: Cambridge University Press. ISBN 3-12-539683-2.
4. ↑  *The Light and Fire of the Baal Shem Tov*, Yitzhak Buxbaum. Nova York: Continuum International Publishing Group, 2006. Páx. 409
5. ↑  ENCYCLOPAEDIA JUDAICA, Second Edition, Volume 10, pg 743, Avraham Rubinstein
6. ↑  The brilliance of the Baal Shem Tov now in English, Haaretz.
7. ↑  "Archived copy". Arquivado dende o orixinal o 17 de febreiro de 2014. Consultado o 17 de febreiro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Baal Shem Tov Modificar a ligazón no Wikidata*** |

### Ligazóns externas

* The Baal Shem Tov Foundation
* Brief biography
* Tzava’at Harivash — The Testament of Rabbi Israel Baal Shem Tov translated to English
* Baal Shem Tov minisite on chabad.org
* Map of the Baal Shem Tov and his disciple’s travels Arquivado 26 de setembro de 2009 en Wayback Machine. from Routledge Publishing
* Thirty Six Aphorisms of the Baal Shem Tov
* Jewish Encyclopedia article
* 

* Video Lecture on the Ba'al Shem Tov no YouTube by Dr. Henry Abramson
* History of Jewish Community in Medzhibozh
* Beit Hatfutsot: Heroes - Trailblazers of the Jewish People Arquivado 17 de novembro de 2019 en Wayback Machine.

|  |  |
| --- | --- |
| Control de autoridades | 
* Wd: Q319062
* WorldCat
* VIAF: 64812822
* BAV: ADV10034446
* BIBSYS: 90877387
* BNF: 12482683f
* BRE: 1844220
* CERL: cnp00550789
* EBID: ID
* FAST: 1806072
* GEC: 0034083
* GND: 119235587
* ISNI: 0000 0001 1659 9183
* LAC: 1005C3414
* LCCN: n80067290
* LibraryThing: baalshemtov
* MusicBrainz: ID
* NKC: jn19981000178
* NLA: 36580873
* NTA: 108111970
* OL: OL170830A
* Orthodox Encyclopedia: 77278
* SELIBR: 63711
* SUDOC: 027629023

 |